Diari Oficial de la Generalitat Valenciana


Sumari del DOGV 5034, del 23-06-2005 (2005/7225)

Informació pública del programa de desenvolupament d'actuació integrada de la proposta del sector Dehesa de Pinohermoso del Pla General d'Ordenació Urbana d'Orihuela.
----------------------------------------------------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7225


Organisme emissor
:   Samaguil, SA

Tipus de document
:   Anunci

Informació pública del programa de desenvolupament d'actuació integrada de la proposta del sector Dehesa de Pinohermoso del Pla General d'Ordenació Urbana d'Orihuela. [2005/F7225]
  
En virtut de les facultats que li conferix l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, Samaguil, SA, ha depositat a l'Ajuntament d'Orihuela, i figura protocol·litzat mitjançant acta autoritzada pel notari d'Orihuela Antonio Artero García, al carrer de José Antonio, 4, entresòl, d'Orihuela, la còpia del programa de desenvolupament d'actuació integrada del sector identificat com a Dehesa de Pinohermoso, comprensiva de memòria de PDAI, avantprojecte d'urbanització, juntament amb el pla parcial del sector, estudi d'impacte mediambiental i paisatgístic, i expedient d'homologació d'esta proposta de sector del Pla General d'Ordenació Urbana d'Orihuela, així com els estatuts i acords socials de l'agrupació d'interés urbanístic del sector, que ratifica este programa.
  
En virtut del que s'establix en els articles 46 i 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, se sotmet a exposició pública l'alternativa tècnica del programa de desenvolupament d'actuació integrada esmentat, i s'advertix de la possibilitat de qualsevol persona de comparéixer a la notaria assenyalada anteriorment per a obtindre còpia de l'acta de protocol·lització d'estos documents o sol·licitar que se li exhibisca esta, així com consultar a l'ajuntament les actuacions derivades de la documentació depositada en este, identificades com a programa de desenvolupament d'actuació integrada del sector Dehesa de Pinohermoso.
  
Qualsevol interessat podrà presentar a l'ajuntament tant al·legacions com alternatives tècniques durant el termini de 20 dies, comptat a partir de l'endemà de la publicació de l'anunci en el Diari Oficial de la Generalitat Valenciana. Este termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga s'ha de fer constar al tauler d'anuncis de l'ajuntament.
  
Així mateix, s'advertix de la possibilitat de formular proposicions juridicoeconòmiques, durant els cinc dies següents al venciment del termini anterior, i es procedirà a l'obertura de pliques el següent dia hàbil a la conclusió del termini per a presentar-les.
  
Amb anterioritat a la publicació del present anunci, i en compliment del que s'establix en l'article 46.3 de la Llei 6/1994, s'ha remés el corresponent avís al domicili fiscal dels que consten en el cadastre com a titulars de drets afectats per l'actuació proposada.